Die Bybel is 'n verhaal! - www.bybelkennis.co.za
If words are to enter men's minds and bear fruit, they must be the right words shaped cunningly to pass men's defenses and explode silently and effectually within their minds. -J.B. Phillips, skrywer en predikant (1906-1982)
Die Bybel vertel vir ons 'n verhaal. Die Bybel is nie 'n gefragmenteerde skatkis van geskiedenis, poësie en etiese riglyne nie. Dit is 'n ware verhaal wat betekenis aan ons lewens gee – aan ons daaglikse lewe. Hierdie verhaal is nog nie afgehandel nie. Die boek Openbaring sê vir ons hoe hierdie verhaal gaan eindig, maar ons is nog nie daar nie.
Elkeen van ons het 'n rol te speel in hierdie verhaal. Ons sal hierdie rol slegs kan vervul as ons hierdie verhaal as die waarheid aanvaar. As ons dit doen, gaan ons hele lewe deur hierdie verhaal verander en gevorm word. Hierdie is die verhaal van God, die wêreld wat Hy gemaak het en sy ongelooflike verlossingsplan.
Hierdie verhaal begin by Genesis 1 en 2. Dit is die fondament waarop die res van die Bybel gebou word. Hier lees ons van die wêreld soos hy veronderstel was om te wees. God het hierdie wêreld gemaak soos Hy dit graag wou hê: sonder sonde, volmaak en alles wat Hom verheerlik.
Ek wil 'n paar blogs gebruik om iets oor hierdie Bybel te sê. Daar is veral drie vrae wat ek wil hanteer: